《春日杂兴十五首 其十五》
宋代·华镇

中和嘉会日，名都肆广筵。华榱荫簪裙，樽俎森盈前。

主宾兴方谐，威仪曾未愆。凤箫密银簧，瑶琴掩朱弦。

众优凑广庭，跰𨇤飒回旋。被服偭古制，咿呜操方言。

钲鼙杂鸣击，促数竞喧填。歌舞养心耳，心耳今烦悁。

恐非君子音，不足延永年。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。